b'\n_START_ARTICLE_\nTaiwanin j\xc3\xa4\xc3\xa4kiekkoliitto\n_START_PARAGRAPH_\nKiinan Taipein luisteluliitto on Kiinan tasavallan eli Kiinan Taipein kansallinen j\xc3\xa4\xc3\xa4kiekkoj\xc3\xa4rjest\xc3\xb6, joka on perustettu vuonna 1980. Kansallisesta mestaruudesta pelattiin ensimm\xc3\xa4ist\xc3\xa4 kertaa kaksi vuotta my\xc3\xb6hemmin, vuonna 1982._NEWLINE_Kiinan Taipei liittyi j\xc3\xa4\xc3\xa4kiekon kansainv\xc3\xa4liseen kattoj\xc3\xa4rjest\xc3\xb6\xc3\xb6n IIHF:\xc3\xa4\xc3\xa4n vuonna 1983. Ensimm\xc3\xa4inen maaottelu pelattiin vuonna 1987 Australian Perthiss\xc3\xa4 pidetyiss\xc3\xa4 D-sarjan MM-kilpailuissa. Lopputuloksissa ei kuitenkaan huomioitu Kiinan Taipein otteluita. Maajoukkue pelasi Hongkongin kanssa tasan 2\xe2\x80\x932 ensimm\xc3\xa4isess\xc3\xa4 virallisessa ottelussaan 13. maaliskuuta 1987.'